ત્યારે સુત્રોના મતે ભાજપ અને સંઘના કેટલાક વરીષ્ઠ નેતા ઇચ્છી રહ્યા છે કે આદિત્યનાથ પોતે અયોધ્યાની વિધાનસભાની ચુંટણી લડે, જેથી કરીને મતદારો સુધી એ સંદેશ આપી શકાય કે ભાજપ પોતાના હિન્દુત્વના એજન્ડા ઉપર હજી કાયમ છે. ભાજપ ૨૦૧૯ની લોકસભાની ચુંટણીમાં હિન્દુત્વના માહોલનો ઉપયોગ પોતાના પક્ષમાં કરવા માંગે છે. જાકે હજી આ મામલે ભાજપના કોઈ નેતાનું સત્તાવાર નિવેદન સામે આવ્યુ નથી. પરંતુ અંદર ખાનેથી ચર્ચા શરૂ થઈ ગઈ છે. અત્યારે અયોધ્યા વિધાનસભા બેઠક ભાજપના જ કબજામાં છે. અહીંથી વેદપ્રકાશ ગુપ્તા ચુંટણી જીત્યા હતા. તેઓ આ પહેલા પણ આદિત્યનાથ જા તેમની બેઠક પરથી ચુંટણી લડવા માંગતા હોય તો બેઠક ખાલી કરવાની તૈયારી દર્શાવી ચુક્યા છે. મહત્વનુ છે કે, આ જ થિયરી અંતર્ગત વર્ષ ૨૦૧૪ની લોકસભાની ચુંટણીમાં વડાપ્રધાન મોદીએ હિન્દુઓની ધર્મનગરી વારાણસીથી ચુંટણી લડીને હિન્દુત્વના એજન્ડાનો સંદેશ આપવાનો પ્રયત્ન કર્યો હતો. ભાજપ અને સંઘ આ થિયરી ફરી રીપીટ કરવા માંગે છે.